Muḥend Akli Salḥi, Ɛmer Ameẓyan, Saɛid Cemmax d wiyaḍ yettuɣal ɣer yiseggasen n 1940, ɣef ufus n Belɛid At Ɛli s udlis-is "Lwali n wedrar", id d-yeddan deg udlis-is "Tizmamin n Belɛid ( les cahiers de Belaid), adlis-a yeffeɣ-d di tesɣunt n F.D.B deg useggas n 1964s ufus n yimrabḍen iṛumiyen am Hanoteau, Dugazelle d wiyaḍ, d nutni i as-yeffkan afud akken ad yaru s tutlayt-is, ɣas akken iswi-nsen mačči d aḥraz n tutlayt tamaziɣt maca iwakken ad issinen idles, axemmem leɛwayed d wansayen n leqbayel akken ad asen-yishil ad ssiɣezfen ayla-nsen di tmura. Aḍris n Belɛid At Ɛli yettwaḥsab d ungal amezwaru i yettwarun s teqbaylit imi yesɛa tulmisin n ungal ama di tuɣzi ama d yiwudam ama d tiddin n yineḍruyen. Aseggas deffir wayeḍ, abrid-nni id d-yenjer Belɛid At Ɛli d asuki n tira n ungal, yezdel fell-as almi d aseggas n 1981 id tid-yeḥya Racid Ɛellic s wungal-is amezwaru "Asfel", syin akkin yerna-d Saɛid